АҞӘА, лаҵара 8 - Sputnik. Авиртуалтә мҩанысра "Ԥсра зқәым архәҭа - онлаин" аиҿкааҩцәа ражәақәа рыла, ҩ-миллионки шә-нызқьи рзаҳал роухьеит акциа алахәхаразы.
"Аинтернет ала акциа амҩаԥысра ауеит ианалага инаркны Урыстәыла Ԥсра зқәым архәҭа асаит, Жәларбжьаратәи Ԥсра зқәым архәҭа асаит, онлаин-кинотеатр "Окко" рҟны. Ара иазыԥхьагәаҭоуп авидео шьҭахьҟа иргьыжьны иуҭаху аветеран архәҭа далахәны ибара", - ҳәа еиҭеиҳәоит Урыстәылазегьтәи ауаажәларратә еиҿкаара "Урыстәыла Ԥсра зқәым архәҭа" ацхантәаҩ Сергеи Макаров.
Лаҵара 9 ашьҭахьгьы онлаин-мҩанысра арбара алшоит.
Лаҵара 9 рзы арбара рхы аладырхәуеит: Море.тв, Ivi.ru, РИА Новости асаит, амаҵзура Sputnik асаит.
Атехникатә еиқәыршәара еиҿнакааит Аҵәахырҭатә банк.
Апроект аиҿкааҩцәа ируаӡәку, Аҵәахырҭатә банк анапхгара ахантәаҩы Станислав Кузнецов иажәақәа рыла, иара есыҽны алахәылацәа ирызҳауеит, мчыбжьык аҩныҵҟала алахәхаразы ҩ-миллионк инарзынаԥшуа арзаҳалкәа аашьҭуп.
Зветеран ипрофиль хазырҭәааз дарбанызаалак аелектронтә ԥошьҭахь изынарышьҭуеит даныддырбо аамҭа азырбо ашәҟәы.
Апроект апартниор Mail.ru Group адыррақәа рыла, активла акциа рхы аладырхәуеит аиҳабацәа реиԥш аҿаргьы: аҭааҩцәа рыхәҭак 21 шықәса иреиҳам роуп.
Апроект аус ауеижьҭеи иаԥҵоуп ацәаҳәа ҷыда (аҭел 8-800-20-1945-0). Онлаин акциа аиҿкааҩцәа роператорцәа 130-ҩык 15 нызқь ҭел рҭак ҟарҵахьеит. Аиҳарак ауаа зызҵаауаз акциа ишалахәхашеи аветеран изы аинформациа шырыԥшаашеи роуп. Аиҿкааҩцәа ирыцхраауеит 3700-ҩык рҟынӡа аволонтиорцәа.
Лаҵара 9 рзы онлаин-мҩанысра арбара азыԥхьагәаҭоуп Урыстәыла амедиаекран дуқәа рҿы, москватәи аметро аекранқәа рҿы, телеканалқәак рҿы. Иара убасгьы амҩанысра абара алшоит асоциалтә ҳақәа ВКонтактеи Одноклассники рҿы.
Иара убас шәаԥхьар ҟалоит:
АҞӘА, рашәара 2 - Sputnik. Адиагноз "акоронавирус" ззықәыргылаз хҩык рыԥсҭазаара иалҵит Краснодартәи ахәышәтәырҭақәа рҿы ҳәа аанацҳауеит COVID-19 аҿагыларазы аоперативтә штаб.
Атәылаҿацә аҿы пандемиа иаалагазар акоронавирус змоу рхыԥхьаӡара 3987-ҩык ыҟоуп. Урҭ рҟынтәи 2842 пациент ргәы бзиахахьеит. Краснодар аҵыхәтәантәи уахыки-ҽнаки рыла 79 коронавирус хҭыс азгәаҭоуп, хҩык рыԥсҭазаара иалҵит.
Иахьазы Урыстәыла 423 741 акоронавирус хҭыс азгәаҭоуп 85 регион рҿы. Иԥсхьеит 5 037-ҩык, ргәабзиара шьақәгылеит 186 985-ҩык.
Краснодартәи атәылаҿацә аҿы акарантин аҿҳәара инахоуп рашәара 6 рҟынӡа. Атәылаҿацә алалара макьаназы иԥкуп атранзит транспорт азы ада.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
АҞӘА, рашәара 2 - Sputnik. Адгьыл азы ишәарҭоу астероид 163348 (2002 NN4) асабша Адгьыл иазааигәахоит ҳәа аҳәоит НАСА асаитқәа руак аҿы.
Зегь раасҭа иара адгьыл иазааигәахараны иҟоуп асааҭ 06:00 рзы.
Убри аан иара апланета иаахап ҳәа азгәарҭом, избанзар Амза аорбита аасҭа 13-нтә ихарахоит.
Астероид гәаҭан 2002 шықәса рзы. Иара Амра зныктәи акәшара 300 дгьылтә уахи-ҽни иҟоуп.
Иара убас шәаԥхьар ҟалоит:
"Иҳауз алаҵа Аԥсны арахә ирымоу ҩ-чымазарак иртәуп. Аҳәынҭқарратә программала ари ахәшә ааҳхәаӡом, иааҳхәо иаҳа злеишәа цәгьоу ачымазарақәа рзоуп аҟнытә, иара апрограмма иаҵанакуамызт. Акрааҵуеит аҳәара ҟаҳҵоижьҭеи Аԥсны аус зуа Еиду амилаҭқәа рхаҭарнакра иҟанаҵо ацхыраарала ари авакцина ҳзааргарц. Даара аџьабаа адбаланы иҳарҭеит ахәшә, ақырҭцәа иаармышьҭырц иалагеит. 15 нызқь доза ҳзааргеит, урҭ рахьынтә аа-нызқь инареиҳаны ишаны ираҳҭахьеит ҳара ҳҳақьымцәа. Авакцина иагхан иахьааз аҟнытә усҟак ахархәара аиуӡом, избанзар зырахә ашьхахь иказцахьоу анхацәа ыҟоуп, ашоура ӷәӷәа аан агәыргьы рылауҵар ҟалаӡом", - ҳәа еиҭеиҳәеит Џьапуа.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит: